Държавен вестник, бр. 91, 2002 г., стр. 5

Б Р О Й  91
Д Ъ Р Ж А В Е Н   В Е С Т Н И К
С Т Р .  5
Чл. 30. Компетентните органи предоставят
безплатно налична първична и предварително
обработената информация за околната среда
помежду си, както и на общините, когато тази
информация им е необходима за вземане на
решения от тяхната компетентност.
Чл. 31. Националните обществени радио- и
телевизионни оператори в своите предавания:
1. разпространяват информация за опазва-
нето и управлението на околната среда;
2. осигуряват защита на правото на инфор-
мация за състоянието на околната среда;
3. популяризират знанията и научно-техни-
ческите постижения в областта на опазването
на околната среда чрез излъчване на български
и чуждестранни образователни програми.
Г л а в а  т р е т а
ОПАЗВАНЕ И ПОЛЗВАНЕ НА КОМПОНЕН-
ТИТЕ НА ОКОЛНАТА СРЕДА И УПРАВЛЕ-
НИЕ НА ОТПАДЪЦИТЕ
Раздел I
Общи условия
Чл. 32. Ползването на компонентите на
околната среда за задоволяване на собствени
потребности с нестопанска цел е безвъзмезд-
но освен в случаите, определени в този закон
и в специалните закони в областта на околна-
та среда.
Чл. 33. Определеното със закон използване
на природни ресурси с цел стопанска дейност е
възмездно.
Чл. 34. Лицата, осъществяващи дейности по
чл. 32 и 33, са длъжни да опазват и възстановя-
ват околната среда.
Раздел II
Опазване и използване на водите и водните
обекти
Чл. 35. (1) Опазването и използването на
водите и водните обекти се основават на дъл-
госрочна държавна политика.
(2) Дългосрочната политика по опазването
на водите и водните обекти е основана на раци-
оналното управление на водите на национално
и басейново равнище с основна цел постигане
на добро състояние на всички води—подземни
и повърхностни, за осигуряване на необходима-
та по количество и качество вода за:
1. питейно-битовите нужди на сегашните и
бъдещите поколения;
2. благоприятното състояние и развитие на
екосистемите и влажните зони;
3. стопанските и социалните дейности.
Чл. 36. (1) Използването на водите и водни-
те обекти включва водоползване и ползване на
водните обекти.
(2) Използването на водите и водните обек-
ти се осъществява:
1. без разрешително;
2. с разрешително;
3. чрез предоставяне на концесия.
(3) Когато правото на използване на водите
и водните обекти се предоставя чрез различни
режими на един и същ титуляр, се прилага по-
тежкият режим.
(4) Водоползването и ползването на водни-
те обекти задължително е свързано с осигуря-
ването на необходимия минимален екологичен
воден отток във водните течения.
Чл. 37. Опазването на водите и водните обек-
ти осигурява:
1. баланса между експлоатацията на водите
и естественото им възстановяване;
2. съхраняването и подобряването на качес-
твото на повърхностните и на подземните води.
Чл. 38. Опазването и използването на води-
те и водните обекти се извършват при услови-
ята и по реда на Закона за водите.
Раздел III
Опазване и ползване на почвата
Чл. 39. (1) Опазването на почвата гаранти-
ра ефективна защита на човешкото здраве и на
естествените почвени функции.
(2) Опазването на почвата и подземните води
от замърсяване с естествени и изкуствени торо-
ве и средства за растителна защита се извършва
чрез прилагане на добри земеделски практики.
Чл. 40. Юридическите и физическите лица,
които използват почвата като средство за про-
изводство или действат на почвата по друг на-
чин, са длъжни да не предизвикват вредни из-
менения върху нея в обработваните от тях по-
землени имоти, както и в съседните поземле-
ни имоти.
Чл. 41. Собствениците и ползвателите на
поземлени имоти са длъжни да вземат мерки за
предотвратяване на вредни изменения, застра-
шаващи почвата.
Чл. 42. (1) Който причини вредни измене-
ния на почвата, е длъжен да възстанови за своя
сметка естествените качества и функции на
почвата до такава степен, че трайно и продъл-
жително да не възникват никакви опасности и
вреди за човека.
(2) Собствениците и ползвателите на подзем-
ни и надземни мрежи и съоръжения на техни-
ческата инфраструктура са длъжни да ги под-
държат в техническа изправност и да не допус-
кат замърсяване или друго вредно изменение
на почвата около тях.
Чл. 43. (1) Хумусният пласт на почвата се
поставя под специална защита.
(2) Преди започване на строителство или
търсене, проучване и добив на подземни богат-
ства хумусният пласт на почвата се изземва,
депонира и оползотворява по предназначение
при условията и по реда на наредба на министъ-
ра на земеделието и горите, министъра на окол-
ната среда и водите и министъра на регионал-
ното развитие и благоустройството.
(3) Дейностите по ал. 2 се извършват, като
не се допуска замърсяване или увреждане на
почвата в съседните поземлени имоти.